2007. gads Latvijā

Šajā lapā ir apkopoti 2007. gada notikumi Latvijā.

Valsts amatpersonas

Gada simboli Latvijas dabā

Notikumi

Janvāris 
 1. janvāris — Latvijā tika atcelts obligātais militārais dienests, jo valsts pilnībā pārgāja uz profesionālo armiju.
 2. janvāris — Latvijas Tiesu interneta portālā sāka publicēt administratīvo tiesu spriedumus.
 3. janvāris — Uz starptautisko miera uzturēšanas misiju Irākā devās 103 Latvijas kontingenta pamatsastāva karavīri.

Februāris 
 22. februāris — Alsungā, sociālās aprūpes centrā "Reģi" notika postošs ugunsgrēks, kurā dzīvību zaudēja 26 no 90 aprūpes centra dzīvojošiem iemītniekiem. Tas kļuva par postošāko ugunsgrēku Latvijas vēsturē.

Marts 
 3. marts — ugunsgrēks Jelgavā, Vecpilsētas ielā, prasīja divu cilvēku dzīvības.
 10. marts — Latvijas prezidente Vaira Vīķe-Freiberga uz diviem mēnešiem apturēja Nacionālā drošības likuma grozījumu publicēšanu.
 14. marts — Ventspils mērs Aivars Lembergs tika aizturēts un apcietināts uz aizdomām par naudas atmazgāšanu, kukuļdošanu un īpašuma neuzrādīšanu.
 26. marts — gāzes balona eksplozijas rezultātā kādā Rīgas kafejnīcā (Rīgas 3. vidusskolas ēkā Vecrīgā) bojā gāja divas sievietes.
 26. marts — Latviju pa Daugavu sasniedza naftas piesārņojums no Baltkrievijas.
 27. marts — Latvijas Ministru prezidents Aigars Kalvītis un Krievijas premjerministrs Mihails Fradkovs Maskavā Krievijas valdības ēkā parakstīja 1997. gadā parafēto Latvijas un Krievijas robežlīgumu.

Aprīlis 
 3. aprīlis—2. maijs — Latvijā tika savākti 211 252 paraksti par Nacionālās drošības likuma grozījumu izvērtēšanu referendumā, bet par Valsts drošības iestāžu likuma grozījumiem — 211 194 paraksti. Tika nolemts, ka referendums notiks 7. jūlijā.

Maijs 
 3. maijs — Saeima izslēdza no Satversmes 81. pantu, kas ļāva Ministru kabinetam pieņemt noteikumus ar likumu spēku.
 16. maijs — tika slēgta Rīgas Sporta pils.
 17. maijs — Latvijas Saeima ratificēja Latvijas un Krievijas robežlīgumu.
 26. maijs — Rīgas ostas teritorijā kuģī izcēlās ugunsgrēks, bojā gāja divi cilvēki.
 26. maijs — Rīgā, Arēnā Rīga pirmoreiz Ziemeļeiropā notika deju mūzikas pasākums Sensation White.
 31. maijs — Valdis Zatlers tika ievēlēts par 7. Latvijas Valsts prezidentu.

Jūlijs 
 7. jūlijs — Referendums par valsts drošības likumiem netika atzīts par notikušu, jo tajā piedalījās pārāk mazs balsstiesīgo Latvijas iedzīvotāju skaits.
 8. jūlijs — Valdis Zatlers nodeva Latvijas Valsts prezidenta zvērestu Saeimai, tādējādi nomainot Vairu Vīķi-Freibergu.
 17. jūlijs — darbību uzsāka Radio Valmiera FM 98.1 MHz.

Septembris 
 12. septembris — Statoil degvielas uzpildes stacija Rīgā kļuva par pirmo DUS Latvijā, kas sāka tirgot biobenzīnu E85.
 17. septembris — ekonomikas ministra J. Stroda demisija.
 20. septembris — testa režīmā no Zaķusalas televīzijas torņa sāka raidīt ciparu virszemes televīzijas signāls.
 21. septembris — pēc kriminālprocesa uzsākšanas pret viņu no Saeimas priekšsēdētāja amata atkāpās Indulis Emsis.
 24. septembris — sakarā ar Valsts kontroles pārbaudi ministru prezidents uz laiku atstādina no amata KNAB vadītāju Alekseju Loskutovu. Valsts kontroliere Inguna Sudraba vēlāk apšaua šī lēmuma pamatotību.

Oktobris 
 2. oktobris — ciparu virszemes televīzijas pārraidīšana DVB-T standartā Rīgā sākās nepārtrauktā režīmā. Signāla darbības rādiuss bija aptuveni 100 kilometru un tika pārraidīts testa signāls.
 3. oktobris — Krievijas prezidents Vladimirs Putins parakstīja Latvijas Saeimas un Krievijas Domes ratificēto robežlīgumu.
 9. oktobris — par balsu viltošanu notiesāts par Saeimas deputātu no TB/LNNK ievēlētais J. Boldāns, kurš vēlāk pārsūdz spriedumu.
 11. oktobris — Četras personas tiek notiesātas par balsu uzpirkšanu 9. Saeimas vēlēšanas SC labā 
 18. oktobris — piketā pie Saeimas nama pulcējas apmēram 5 000 cilvēku, kuri protestēja pret KNAB vadītāja Alekseja Loskutova atstādināšanu.
 19. oktobris — Reģionālās attīstības un pašvaldību lietu ministra Aigara Štokenberga demisija
 23. oktobris Balsojums par neuzticības izteikšanu A. Kalvīša kabinetam — ar 57 balsīm izteikta uzticība.
 24. oktobris — LBAS sāk parakstu vākšanu, lai ierosinātu izdarīt groījumus Satversmē
 28. oktobris — Ārlietu ministra A. Pabrika demisija
 31. oktobris — Labklājības ministres Dagnija Staķes demisija

Novembris 
 3. novembris — piketā Doma laukumā pulcējas aptuveni 10 000 cilvēku, kuri vēlējās valdības atstādināšanu un Saeimas pārvēlēšanu.
 7. novembris — Pēc valdošās koalīcijas lēmuma Latvijas ministru prezidents Aigars Kalvītis paziņoja par to, ka 5. decembrī atkāpsies no amata.
 23. novembris — Saldus rajona Zirņu pagasta "Airītēs" ugunsgrēkā nopietni cietis Oskara Kalpaka muzejs.
 29. novembris — Satversmes tiesa atzīst robežlīgumu ar Krieviju par Satversmei atbilstošu. Prasību izvērtēt robežlīguma ar Krieviju un pilnvarojuma Ministru kabinetam to parakstīt atbilstību Satversmei tika iesiegta 29. martā.

Decembris 
 5. decembris — Ministru prezidents Aigars Kalvītis Valsts prezidentam iesniedza demisijas rakstu.
 20. decembris — Ivars Godmanis tika ievēlēts par Ministru prezidentu.
 21. decembris — Latvija un vēl 9 valstis pievienojas Šengenas zonai.
 22. decembris — Rīgā nodega naktsklubs "La Rocca".

Miruši 
 13. janvāris — Auseklis Baušķenieks, gleznotājs (dzimis 1910. gadā)
 22. janvāris — Vilnis Detlovs, matemātiķis (dzimis 1923. gadā)
 11. februāris — Gunārs Meierovics, politiķis (dzimis 1920. gadā)
 23. aprīlis — Dzintars Kļaviņš, pianists, mūzikas zinātnieks un pedagogs (dzimis 1928. gadā)
 16. jūnijs — Jānis Pīnups, pēdējais Otrā pasaules kara mežabrālis Latvijā (dzimis 1925. gadā)
 15. augusts — Bruno Artmanis, mēbeļu arhitekts, dizaineris, mākslinieks (dzimis 1915. gadā)
 3. novembris — Dzidra Rinkule-Zemzare, rakstniece (dzimusi 1920. gadā)
 19. novembris — Margarita Biezaite, kultūras darbiniece (dzimusi 1921. gadā)

Skatīt arī 
 2007. gads
 2007. gada laikapstākļi Latvijā
 Latvija
 Latvijas vēsture
 Latvijas klimats

Piezīmes un atsauces 

Latvija
 
Notikumi Latvijā pēc gada